ΚΑΝΟΝΙΣΜΟΣ (ΕΚ) αριθ. 1255/96 ΤΟΥ ΣΥΜΒΟΥΛΙΟΥ

της 27ης Ιουνίου 1996

για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,

την πρόταση της Επιτροπής,

Εκτιμώντας:

ότι, για τα προϊόντα που αναφέρονται στον παρόντα κανονισμό, η παραγωγή είναι τη στιγμή αυτή ανεπαρκής ή ανύπαρκτη στην Κοινότητα και ότι οι παραγωγοί δεν μπορούν, κατά συνέπεια, να ανταποκριθούν στις ανάγκες των βιομηχανιών της Κοινότητας που χρησιμοποιούν τα προϊόντα αυτά 7

ότι είναι προς το συμφέρον της Κοινότητας να αναστείλει εν μέρει ή πλήρως τους αυτόνομους δασμούς του κοινού δασμολογίου για τα εν λόγω προϊόντα 7

ότι εναπόκειται στην Κοινότητα να αποφασίσει την αναστολή των αυτόνομων αυτών δασμών 7

ότι οι κανονισμοί σχετικά με την προσωρινή αναστολή των αυτόνομων δασμών για ορισμένα βιομηχανικά και γεωργικά προϊόντα παρέτειναν, σε μεγάλο βαθμό, τα προηγούμενα μέτρα 7 ότι, λόγω του γεγονότος αυτού, με στόχο την ορθολογική εφαρμογή των εν λόγω μέτρων, κρίνεται σκόπιμο να μην περιορισθεί η διάρκεια ισχύος του παρόντος κανονισμού 7 ότι, η προσαρμογή του πεδίου εφαρμογής του, και κυρίως η προσθήκη ή διαγραφή ορισμένων προϊόντων, θα μπορούσαν να πραγματοποιηθούν μέσω κανονισμού του Συμβουλίου εφόσον κριθεί αναγκαίο 7

ότι οι τροποποιήσεις της συνδυασμένης ονοματολογίας και των κωδικών Taric δεν επιφέρουν καμία ουσιαστική αλλαγή 7 ότι, για λόγους απλούστευσης, θα πρέπει να προβλεφθεί ότι η Επιτροπή θα μπορεί, αφού λάβει τη γνώμη της επιτροπής τελωνειακού κώδικα, να επιφέρει στον παρόντα κανονισμό τις αναγκαίες τεχνικές προσαρμογές του παραρτήματος, περιλαμβανομένης και της δημοσίευσης ενοποιημένης απόδοσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αυτόνομοι δασμοί του κοινού δασμολογίου για τα προϊόντα που απαριθμούνται στο παράρτημα αναστέλλονται κατά το δασμολογικό συντελεστή που αφορά το καθένα από αυτά.

Άρθρο 2

Οι τεχνικές προσαρμογές, περιλαμβανομένης και της δημοσίευσης μιας ενοποιημένης απόδσης που κατέστησαν αναγκαίες λόγω τροποποιήσεων της συνδυασμένης ονοματολογίας ή των κωδικών Taric, θεσπίζονται από την Επιτροπή σύμφωνα με τη διαδικασία που προβλέπει το άρθρο 3.

Άρθρο 3

1. Η Επιτροπή επικουρείται από την επιτροπή τελωνειακού κώδικα που έχει συσταθεί με το άρθρο 247 του κανονισμού (ΕΟΚ) αριθ. 2913/92 (1).

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή δαιτυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπει το άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο μετά από πρόταση της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. Η Επιτροπή θεσπίζει τα μέτρα τα οποία εφαρμόζονται αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. .Στην περίπτωση αυτή, η Επιτροπή αναβάλλει κατά τρεις μήνες, από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτήν.

Το Συμβούλιο, μπορεί με ειδική πλειοψηφία, να λάβει διαφορετική απόφαση, εντός της προθεσμίας που προβλέπεται στο προηγούμενο εδάφιο.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 27 Ιουνίου 1996.

Για το Συμβούλιο

Ο Πρόεδρος

A. MACCANICO

(1) ΕΕ αριθ. L 302 της 19. 10. 1992, σ. 1 7 κανονισμός όπως τροποποιήθηκε από την πράξη προσχώρησης του 1994.

ΠΑΡΑΡΤΗΜΑ

>ΘΕΣΗ ΠΗΝΑΚΑ>